ग्राम अणुकता की गणना के लिए आपको प्रति लीटर विलयन में विलेय के मोल की संख्या प्राप्त करने की आवश्यकता है। इसमें मिलीलीटर का उपयोग नहीं कर सकते। ग्राम अणुकता का सूत्र है: ग्राम अणुकता = विलेय के मोल की संख्या / विलयन (लीटर में) उदाहरण प्रश्न: 2905 मिलीलीटर विलयन में CaCl2 के 1.2 मोल होने पर उस विलयन की ग्राम अणुकता प्राप्त कीजिये। ग्राम अणुकता की गणना करते समय आपको विलेय के मोल की संख्या तथा विलयन का लीटर में आयतन ज्ञात होने की आवश्यकता है। यदि आपको यह आयतन लीटर की जगह पर मिलीलीटर में दिया गया है तो आपको सूत्र में लिखते समय इस आयतन को लीटर में बदलने की आवश्यकता है। उदाहरण प्रश्न:  मोल = 1.2 mol CaCl2  आयतन = 2905 ml मिलीलीटर में दिए गए आयतन को 1000 से विभाजित कर के लीटर में आयतन ज्ञात कीजिये, क्योंकि 1 लीटर में 1000 लीटर होते हैं। ध्यान रखिये कि आप इसे दशमलव चिन्ह को तीन अंको तक बायीं ओर स्थानांतरित कर के भी प्राप्त कर सकते हैं। उदाहरण प्रश्न: 2905 ml * (1 L / 1000 ml) = 2.905 L अब आपके पास लीटर में आयतन मौजूद है, आप विलेय के मोल की संख्या को इस आयतन से विभाजित कर के विलयन की ग्राम अणुकता प्राप्त कर सकते हैं। उदाहरण प्रश्न: ग्राम अणुकता = विलेय के मोल / विलयन (लीटर में) = 1.2 mol CaCl2 / 2.905 L = 0.413080895 अपने शिक्षक की प्राथमिकता के आधार पर दशमलव के बाद दो या तीन अंकों तक की संख्या में उत्तर लिखें। साधारणतया, यह दशमलव के दो या तीन अंकों तक लिखा जाता है। इसके अलावा जब आप अपना उत्तर लिखें तो ग्राम अणुकता को संक्षिप्त रूप में “M” लिखें तथा विलेय को दर्शायें। उदाहरण प्रश्न: 0.413 M CaCl2

TL;DR in Indonesian:
Ketahui rumus dasar untuk menghitung molaritas. Teliti soalnya. Ubahlah mililiter menjadi liter. Bagilah jumlah mol dengan banyaknya liter. Tuliskan jawabanmu.